ვარსკვლავური ომები (საუნდტრეკი)
ფილმ „ვარსკვლავური ომების“ საუნტრეკი გამოიცა 1977 წელს. კომპოზიტორ ჯონ უილიამსის მიერ მუსიკა ჩაიწერა დენჰემში (ინგლისი), რვა სტუდიური სესიის მსვლელობისას, 1977 წლის 5, 8-12, 15 და 16 მარტს. კომპოზიციები შესრულებულია ლონდონის სიმფონიური ორკესტრის მიერ, უილიამსის დირიჟირებით. 1978 წლის თებერვალში უილიამსმა საუნდტრეკისთვის მიიღო სამი გრემი, ხოლო აპრილში - თავის კარიერაში რიგით მესამე ოსკარი. 2005 წელს ამერიკის კინოინსტიტუტმა ფილმის ორიგინალური მუსიკა გამოაცხადა „ყველა დროის დაუვიწყარ საუნდტრეკად“.